Genevilla

Genevilla ([geneβiʎa] gaztelaniaz eta ofizialki) Nafarroa Garaiko mendebaldeko udalerri bat da. Lizarrako merindadeko mendebaldeko muturrean kokatzen den herri honek  biztanle zituen . urteko erroldaren arabera. Nafarroako hiriburutik 80 kilometrora dago.

Izena 
Euskaltzaindiak 1979an argitaratutako herri izendegian, Uxanuri proposatu zen herriaren euskal izentzat. Gainera, Uxanabilla eta Uxanbilla izenak ere erabili izan dira. Euskaltzaindiak 1990ean argitara emandako izendegian, berriz, izen horiek alde batera utziz, «Ez du euskal ordain ezagunik» oharra paratu zioten. 2007an, azkenik, toponimia sakonago aztertuta Euskaltzaindiak Nafarroako udalerrien izenak arautu zituenean, Genevilla izan zen euskara baturako onartutako forma bakarra, ez baitago euskaraz tradizioa duen beste izenik.

Geografia

Ingurune naturala eta klima 
Herria, Ega ibaiaren haraneko goiko adean kokaturik dago.

Klima 
Udalerriko klima aldatu egiten da kokagunea eta altueraren arabera. Oro har, mediterraneo motakoa da udalerriaren ipar-mendebaldean, azpimediterraneoa erdialdean, eta atlantiarra hegoaldean (mendilerro txikian). Urteko batez besteko tenperatura 9 eta 12 gradu bitartekoa eta prezipitazioak 800 eta 1.400mm bitartekoak dira. Urteroko egun euritsuak 90 dira, baina hegoaldeko gune menditsuan 100 egun baino gehiagotan egiten du euria batez beste.

Landaredia 
Altuera aldeak direla eta, landaredia nahiko aldatzen da toki batetik bestera. Genevillan 390 hektarea arte eta 278 hektarea pago daude.

Estazio meteorologikoa 
Genevillan, itsasoaren mailatik 612 metrora, Nafarroako gobernuak 1990ean jarritako estazio meteorologikoa dago.

Udalerri mugakideak 
Genevillak Arabako probintziarekin egiten du muga iparralde eta mendebaldean, Cabredorekin mendebaldean, eta Aguilar Kodeskoarekin hegoaldean.

Demografia 

2008ko erroldaren arabera, Espainiaz kanpoko bost etorkin bizi ziren herrian, biztanleriaren %5,00 (Nafarroako batezbestekoaren azpitik).

Politika

Udaletxea 
Udaletxea XIX. mendearen amaieran eraiki zen, 1890. urtearen inguruan. Eraikinak gorputz bakarreko laukizuzen itxurako egitura du. Gaur egungo kokagunearen aurretik, udaletxea beheko solairua Loretoko Ama Birjinaren kapera moduan erabilitako beste eraikin batean egon zen.

Udalak alkatea eta hiru zinegotzi dauzka.

 HELBIDEA: Eguerdi kalea, 3

Udal hauteskundeak 
Genevillako alkatea Nafarroako Herriaren Batasuneko Esteban Etxagoien Arriaga da 2007ko udal hauteskundeez geroztik. Talde erregionalistatik lau zinegotzi aukeratu ziren. Boto zuriak hamalau izan ziren (%23,73), eta baliogabeko botoak lau (%6,35). Abstentzioa %40,00koa izan zen.

2011n UPNk 2 zinegotzi lortu zituen, eta, beraz, alkatetza Etxagoienentzat izan zen. Hauteskundeotan NaBai 2011ren zerrendarekin (zinegotzi bakarra) lehiatu behar izan zuen.

Alkateak 
Hauek izan dira Genevillako azken alkateak:

Azpiegiturak

Garraioak 
La Estellesa autobus konpainiak Aguilar Kodes eta Iruñea bitarteko autobus linea ustiatzen du. Lineak bi zerbitzu dauzka Aguilar Kodesko norantzan eta lau zerbitzu kontrako norabidean. Linearen ibilbidea honakoa da:

 Aguilar Kodes - Cabredo - Marañon - Genevilla - Zuñiga - Antzin - Murieta - Lizarra - Villatuerta - Zirauki - Mañeru - Gares - Obanos - Legarda - Zizur Nagusia eta Iruñea

Zerbitzuak 
Genevilla "Kodes Mendilerroko Zerbitzuen Mankomunitateko" kidea da. Erakundeak Aguilar Kodeskoan du egoitza nagusia.

Ondasun nabarmenak 
San Esteban eliza XIII. mendeko estilo gotikoki eliza da. Ondorengo mendeetan, XVI. mendean birmoldatu eta elementu berriak gehitu zitzaizkion, gaur egun duen tankera gotiko-errenazentista izan arte.

Genevillar ospetsuak 

Melchor Treviño (1554-1628), elizgizon, liburuzain eta itzultzailea.

Erreferentziak

Ikus, gainera 
 Nafarroako udalerrien zerrenda
Vianaldea
Lizarrako merindadea

Kanpo estekak 

 Genevillari buruzko informazioa Nafarroako Gobernuaren webgunean.
Herriaren ikuspegia NA-743 errepidetik Google Street View-n.

 

Genevilla